CELEX: 62019CB0837
Language: ro
Date: 2020-09-17 00:00:00
Title: Cauza C-837/19: Ordonanța Curții (Camera a opta) din 17 septembrie 2020 [cerere de decizie preliminară formulată de Tribunal Arbitral Tributário (Centro de Arbitragem Administrativa – CAAD) – Portugalia] – Super Bock Bebidas SA/Autoridade Tributária e Aduaneira (Trimitere preliminară – Fiscalitate – Taxa pe valoarea adăugată (TVA) – Deducerea taxei achitate în amonte – A șasea directivă 77/388/CEE – Articolul 17 alineatul (6) – Directiva 2006/112/CE – Articolele 168 și 176 – Excludere de la dreptul de deducere – Achiziționare de servicii de cazare, de hrană, de băuturi, de închiriere de autovehicule, de combustibil și de taxe rutiere – Clauză de standstill – Aderare la Uniunea Europeană)

30.11.2020   
            
            
               RO
            
            
               Jurnalul Oficial al Uniunii Europene
            
            
               C 414/18
            
         
      Ordonanța Curții (Camera a opta) din 17 septembrie 2020 [cerere de decizie preliminară formulată de Tribunal Arbitral Tributário (Centro de Arbitragem Administrativa – CAAD) – Portugalia] – Super Bock Bebidas SA/Autoridade Tributária e Aduaneira
      (Cauza C-837/19) (1)
      
      (Trimitere preliminară - Fiscalitate - Taxa pe valoarea adăugată (TVA) - Deducerea taxei achitate în amonte - A șasea directivă 77/388/CEE - Articolul 17 alineatul (6) - Directiva 2006/112/CE - Articolele 168 și 176 - Excludere de la dreptul de deducere - Achiziționare de servicii de cazare, de hrană, de băuturi, de închiriere de autovehicule, de combustibil și de taxe rutiere - Clauză de standstill - Aderare la Uniunea Europeană)
      (2020/C 414/23)
      Limba de procedură: portugheza
      
         Instanța de trimitere
      
      Tribunal Arbitral Tributário (Centro de Arbitragem Administrativa – CAAD)
      
         Părțile din procedura principală
      
      
         Reclamantă: Super Bock Bebidas SA
      
         Pârâtă: Autoridade Tributária e Aduaneira
      
         Dispozitivul
      
      Articolul 17 alineatul (6) din A șasea directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun al taxei pe valoarea adăugată: baza unitară de evaluare, precum și articolul 168 litera (a) și articolul 176 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretate în sensul că nu se opun legislației unui stat membru intrate în vigoare la data aderării acestuia la Uniunea Europeană, potrivit căreia excluderile de la dreptul de deducere a taxei pe valoarea adăugată pentru cheltuielile privind, în special, cazarea, hrana, băuturile, închirierea de autovehicule, combustibilul și taxele rutiere, se aplică și în cazul în care s-a stabilit că aceste cheltuieli au fost efectuate pentru achiziționarea de bunuri și servicii utilizate în scopul operațiunilor taxabile.
      
         (1)  JO C 54, 17.2.2020.